SAMART วิ่งสวนตลาด โบรกฯอัพราคาเพิ่มหลังเซ็นซื้อขายไฟฟ้ากับ EGAT
SAMART ณ เวลา 10.30 น.อยู่ที่ 30.50 บาท บวก 0.25 หรือ 0.83% มูลค่าการซื้อขาย 58.22 ล้านบาท โดยราคาหุ้นเปิดตลาดที่ 30.25 บาท ระหว่างวันมีการปรับตัวขึ้นไปแตะระดับสูงสุดที่ 30.75 บาท และแตะระดับต่ำสุดที่ 30.00 บาท ขณะที่ดัชนีหุ้นไทยโดยรวมลบ 0.05%
25 มี.ค. 2558

ผู้สื่อข่าวรายงานว่า ราคาหุ้นบริษัท สามารถคอร์ปอเรชั่น จำกัด (มหาชน) หรือ SAMART ณ เวลา 10.30 น.อยู่ที่ 30.50 บาท บวก 0.25  หรือ 0.83% มูลค่าการซื้อขาย 58.22 ล้านบาท โดยราคาหุ้นเปิดตลาดที่ 30.25 บาท ระหว่างวันมีการปรับตัวขึ้นไปแตะระดับสูงสุดที่ 30.75 บาท และแตะระดับต่ำสุดที่ 30.00 บาท ขณะที่ดัชนีหุ้นไทยโดยรวมลบ 0.05%

บล.บัวหลวง ระบุในบทวิเคราะห์ (25 มี.ค.) ว่า แนะนำ “ซื้อ” SAMART ราคาเป้าหมาย 36.00 บาท/หุ้น เนื่องจากมูลค่าที่จะเพิ่มขึ้นจากแผนการเข้าสู่โครงการพลังงานและสาธารณูปโภคในอีก 5 ปีข้างหน้า
โดยทำการคำนวณรวมมูลค่าเพิ่มจากโรงไฟฟ้าขยะในจังหวัดเชียงใหม่และโรงไฟฟ้าขยะอีก 5 แห่งที่คาดว่าจะประกาศในช่วงปี 2558 – 2559 เข้าไปในประมาณการ ส่งผลให้ราคาเป้าหมายของ SAMART เพิ่มขึ้นอีก 8 บาทต่อหุ้น (ซึ่งประเมินด้วยวิธี SOTP) ประเมินว่ามูลค่าเพิ่มอย่างมีนัยสำคัญในอนาคตจะมาจากโรงไฟฟ้าถ่านหินที่ประเทศกัมพูชา 2 พันเมกะวัตต์ ซึ่งจะคำนวณรวมมูลค่าเพิ่มจากโรงไฟฟ้าดังกล่าวก็ต่อเมื่อ SAMART ทำการเซ็นสัญญาซื้อขายไฟฟ้ากับ EGATภายในช่วงครึ่งหลังของปี 2558
ทั้งนี้ คาดโรงไฟฟ้าพลังงานขยะที่จังหวัดบุรีรัมย์คาดว่าจะทำการประกาศได้ภายในเดือนพ.ค. 2558 และอีก 4 แห่งคาดว่าจะประกาศได้ภายในช่วงครึ่งหลังของปี 2558 จนถึงปี 2559 ทำการคำนวณรวมมูลค่าเพิ่มจากโรงงานไฟฟ้าขยะจำนวน 6 แห่ง (รวมโรงไฟฟ้าขยะที่เชียงใหม่) เข้ามาในประมาณการของสำหรับปี 2559–2560 ซึ่งประเมินว่าส่งผลให้รายได้รวมของ SAMART ปี 2559 เพิ่มขึ้นอีก 394 ล้านบาท (หรือเพิ่มขึ้นอีก 1.4%) และกำไรสุทธิปี 2559 เพิ่มขึ้นอีก 162 ล้านบาท (หรือเพิ่มขึ้นอีก 9.1%)
ส่วนรายได้รวมของ SAMART ปี 2560 เพิ่มขึ้นอีก 985 ล้านบาท (เพิ่มขึ้นอีก 3.3%) และกำไรสุทธิปี 2560 เพิ่มขึ้นอีก 411 ล้านบาท (เพิ่มขึ้นอีก 21.8%)